
Tisztelt Képviselő-testület!

 Magyarország helyi önkormányzatairól szóló 2011. évi CLXXXIX. törvény, valamint a Közös Önkormányzati Hivatal létrehozásáról szóló megállapodás 8.4. pontja előírja, hogy a jegyző a hivatal tevékenységéről évente beszámol a fenntartó önkormányzatok képviselő-testülete ülése előtt.  A hivatal határozatlan idejű köztisztviselőinek létszáma 11 fő, melyből 2 fő állandó jelleggel a Taliándörögdi Kirendeltségen tart ügyfélfogadást. Ebben az évben 2 fő vette igénybe a 40 éves jogviszony után a nyugdíjat.  Az álláshelyek betöltésére 2017. január 1-től kerül sor.     
Hivatalt fenntartó önkormányzatoknál ügyfélfogadást tartunk alábbiak szerint:
Sáska az ügyintéző minden csütörtökön 14 órától 16 óráig, a jegyző pedig minden hónap páratlan keddjén 8 órától 10 óráig tart ügyfélfogadást. Kapolcson és Vigántpetenden az ügyintéző hétfőn 8-10 illetve 10-12 óráig, a jegyző pedig minden hónap első szerdáján  szerdán 8-10 illetve 10-12 óráig tart ügyfélfogadást. Hegyesden péntek 9 órától 10 óráig állunk az ügyfelek rendelkezésére.  Taliándörögdön a jegyző minden hónap első hétfőjén 8 órától 10 óráig tart ügyfélfogadást. 
A tárgyi feltételek – számítógépek, berendezések – megfelelőek.
A hivatal dolgozói évi két alkalommal kötelező képzésen vesznek részt, számítógépen kapják a tananyagot és a vizsgákat is azon kell teljesíteniük.

Hivatal feladatai ágazatonként:

Anyakönyvi igazgatás:

Jelenleg  három fő rendelkezik ezzel a jogosultsággal, egy kolléganő sikeresen elvégezte az anyakönyvi  tanfolyamot, egy fő pedig nyugdíjba ment.

Születés anyakönyvezésére nem került sor, mivel a gyermekek zömében Ajkán, Veszprémben és Keszthelyen születnek, így ott történik az anyakönyvezésük.
Házasságkötés Hegyesden 2 (ebből egy külső helyszínen és munkaidőn túl), Monostorapátiban 10 volt, ebből 8 munkaidőn kívül (szombaton) és egy külső helyszínen.  Kapolcson 2 esküvő volt (munkaidőn kívül).  Taliándörögdön 4 házasságkötés volt, 3 hivatali munkaidőn túl, 1 esküvő külső helyszínen. Vigántpetenden és Sáskán nem volt.
A munkaidőn túli és a külső helyszínen történő házasságkötésre díjazás ellenében van lehetőség, önkormányzatok által alkotott helyi rendelet alapján.  A külső helyszínen történő házasságkötésért 10.000.- Ft, a munkaidőn kívüli házasságkötésért 5.000.- Ft összeget kell fizetni, a pénz az önkormányzatok költségvetésébe kerül.
Halotti anyakönyvezésre Hegyesden 1 esetben, Vigántpetenden 2 esetben, Kapolcson 2 esetben, Sáskán 1 esetben, Monostorapátiban 4 esetben, Taliándörögdön 2 esetben volt szükség.
Családi jogállás rendezésére - apai elismerő nyilatkozat felvételére – 3 esetben – 2 születendő, 2 megszületett) került sor.  Taliándörögdön 2 apai elismerő nyilatkozat került felvételre, mindegyik születendő gyermekre.

A beszámolási időszakban - az anyakönyvi eseményekkor kötelezően kiadottakon túl, kérelemre - 10 db anyakönyvi kivonatot adtunk ki, (házassági 4, születési 4, halotti 2). Taliándörögdön 1 születési és 1 halott anyakönyvi kivonat kiadása történt.
Házassági névviselés megváltoztatása iránt ez évben 6 kérelmet nyújtottak be. 
Anyakönyvi adatközlésre – gondnokság alá helyezéshez, özvegyi nyugellátás megállapításához – 3 esetben került sor.
Két, külföldön született magyar állampolgár újszülött hazai anyakönyvezéséhez szükséges adatfelvételt végeztünk el.
Taliándörögdön egy magyar állampolgár külföldön történt házasságkötésének hazai anyakönyvezésével kapcsolatosan történt adatrögzítés az EAK rendszerben.

2016 évi népszavazás

2016. október 2-án országos népszavazás volt.
A népszavazással kapcsolatos feladatokat eredményesen elvégeztük. 


Gyámügyi igazgatás

A rendszeres gyermekvédelmi kedvezményre való jogosultság feltételei: a jövedelmi értékhatár a nyugdíjminimum 130 %-a (jelenleg 37.050.- Ft), egyedül élő, tartósan beteg gyermeket nevelő valamint nagykorú esetében 140 %-a (jelenleg 39.900.- Ft), ami elég kedvezőnek mondható.  Monostorapátiban jelenleg 25 család 58 gyermeke, Hegyesden 3 család 12 gyermeke, Vigántpetenden 8 család 18 gyermeke, Kapolcson 15 család 26 gyermeke és Sáskán 2 család 6 gyermeke, Taliándörögdön 14 család 21 gyermeke veheti igénybe a különböző jogszabályok által biztosított kedvezményeket; pl. ingyenes tankönyv, óvodai, általános iskola 8 osztályig ingyenes étkezés, a középiskolában 50 %-os étkezési térítési díjkedvezmény stb. 
Évente két alkalommal – augusztusban és novemberben – 5.800 – 5.800 forint pénzbeli támogatást is biztosít az állam ezeknek a gyerekeknek. Ez évben  ezt a támogatást már „Erzsébet utalvány” formájában kellett nyújtani – aminek a felhasználási lehetősége erősen korlátozott, még élelmiszer esetében is csak szűk körben használható fel – így valószínűbb, hogy arra használják fel, amire a rendelet alkotó szánta.

2013. szeptember 1-től változott a hátrányos helyzet és a halmozottan hátrányos helyzet megállapításának feltételrendszere. Az új szabályok szerint hátrányos helyzetéről Hegyesden 1 család 2 gyermeke, Kapolcson 8 család 14 gyermeke, Sáskán 1 család 3 gyermeke, Vigántpetenden 4 család 8 gyermeke, Monostorapátiban 11 család 26 gyermeke, halmozottan hátrányos helyzetéről 1 monostorapáti család 1 gyermeke, 1 kapolcsi család 1 gyermeke és 1 vigántpetendi család 2 gyermeke esetében került sor határozat elkészítésére. Taliándörögdön 1 család 3 gyermekére vonatkozóan a múlt évben készült határozat a halmozottan hátrányos helyzet megállapításáról, ami ez év októberben lejárt, a család időközben elköltözött a településről, új megállapítása ebben az évben nem történt.

Főleg bíróság (váláshoz, gyermek elhelyezési perhez), de gyámhivatalok, a Nyugdíjbiztosítási Igazgatóság, az Államkincstár kérésére környezettanulmány elkészítése (Monostorapáti 3, Vigántpetend 1 esetben, Taliándörögdön 1 esetben), valamint a gyámhivatal által hozott határozatok végrehajtása, egyéb gyámügyi feladatok ellátása tartozik még a feladataink közé.
Külső szervek – APEH, pénzintézetek – részére 8 esetben teljesítettünk adatközlést.
A gyámhatóság minden év május 31-ig az önkormányzat gyermekvédelmi feladatainak átfogó értékeléséhez beszámolót készít – melyet a képviselő-testület tárgyal meg és a Veszprém Megyei Kormányhivatal Szociális és Gyámhivatala is véleményez.



Mind a hat település önkormányzata a gyermekjóléti szolgálati feladatait - a gyermekek testi, lelki egészségének, családban történő nevelésének elősegítése /felkérésre környezettanulmány készítése, ellátási formák bevezetésének kezdeményezése, hivatalos ügyek intézésének segítése, szabadidős programok szervezése stb./- a Tapolca Környéki Önkormányzati Társulás Balaton-felvidéki Szociális és Gyermekjóléti Szolgálata keretében oldja meg a képesítési feltételeknek megfelelő Varga Lajosné személyében.
Hivatalunk szakmai anyagok, jogszabályok biztosításával, gyakorlati tapasztalatok átadásával, adminisztrációval igyekszik segíteni munkáját.


Szociális igazgatás:

A szociális igazgatásról és a szociális ellátásokról szóló 1993. évi III. törvény alapján  a feladatok a jegyzői vagy képviselő-testületi hatáskörbe tartoznak – a képviselő-testület a hatáskörét átruházhatja a polgármesterre, a bizottságára és a jegyzőre.
A képviselő-testületi (természetesen az átruházott is) hatáskörbe tartozó kérelmek döntésre való előkészítése és a döntés végrehajtása is a hivatal feladata.


Hozzátartozó ápolása címén jelenleg Monostorapátiban 5, Hegyesden 1 fő, Vigántpetenden 1 fő, részesül ellátásban. Taliándörögdön 4 fő részesül ellátásban. Monostorapátiban 3 fő, Hegyesden 1 fő ápolási díja az ápolt halála miatt szűnt meg, új megállapítás Hegyesden és Monostorapátiban is 1-1 fő részére volt. 

Valamennyi településen a polgármesterek hatásköre a települési támogatások megállapítása. Ezt elsősorban az indokolja, hogy az ügyintézési határidő azonnali vagy maximum 15 napos.
Rendkívüli települési támogatás Monostorapátiban 38, Hegyesden 14, Vigántpetenden 1, Kapolcson 7, Sáskán 6, Taliándörögdön 20 (3 személy kamatmentes kölcsön formájában) esetben került megállapításra.
Vigántpetenden 2 fő, Monostorapátiban 2 fő kérelme került elutasításra jövedelmi értékhatár túllépése miatt.
Gyógyszersegélyben Monostorapátiban 1 fő részesült.
A temetési költséghez való hozzájárulás megállapítása: Monostorapáti község polgármestere 10, Hegyesd község polgármestere 2, Vigántpetend község polgármestere 2, Kapolcs polgármestere 2, Taliándörögd polgármestere 1 esetben élt ezzel a jogkörével.

Kapolcson 3, Monostorapátiban 4, Hegyesden 1, Taliándörögdön 3 újszülött gyermek szülei részesültek támogatásban.

Köztemetésre ez évben Hegyesden és Sáskán volt 1-1 esetben szükség.
A méltányossági közgyógyellátási igazolvány megszűnt, a helyette bevezetett gyógyszertámogatás Monostorapátiban 7 fő, (1 fő elutasítás jövedelmi értékhatár túllépése miatt), Hegyesden 1 fő, Sáskán 4 fő, Taliándörögdön 1 fő részére került megállapításra. 

A szintén megszűnt lakásfenntartási támogatás helyett bevezetett lakhatással kapcsolatos támogatás megállapítására Hegyesden 2 fő áramszámla és 1 fő tüzelőbeszerzés, Monostorapátiban 19 fő áramszámla, Vigántpetenden 2 fő áramszámla, 1 fő tűzifa, Kapolcson 5 fő áramszámla, Sáskán 2 fő áramszámla, Taliándörögdön 14 fő (13 fő áramszámla, 1 fő vízdíj) esetében került sor. Ehhez az ellátási formához már nem igényelhető a központi költségvetéstől támogatás. 

Taliándörögdön 2 fő ez irányú kérelme került elutasításra jövedelem határ túllépése miatt. 

Védett fogyasztói igazolást Monostorapátiban 6, Sáskán 1, Vigántpetenden 4, Taliándörögdön 9 esetben adtunk ki.

A Belügyminiszter által az önkormányzatok részére meghirdetett szociális célú tűzifa beszerzéséhez nyújtandó támogatás iránti pályázaton nyert összegből 2015 decemberében – az erről szóló helyi rendeletekben meghatározott feltételek alapján - Hegyesd községben 4 család kapott 1-1 m3 tűzifát, Vigántpetend községben 16 család összesen 18 m3 tűzifát kapott, Kapolcs községben 26 család összesen 36 m3 tűzifát kapott, Sáska községben 9 család 29 m3 tűzifát kapott.  Monostorapáti község nem nyújtott be pályázatot erre a célra, Taliándörögdön 29 családnak 42 m3 tűzifát osztottak szét (a rászoruló családok 2015. december 18-án megkapták a fát).

A Járási Hivatal ügysegédje minden hétfőn Taliándörögdön 8-9 óráig Monostorapátiban pedig 9-10 óráig tart ügyfélfogadást. Ez a gyakorlatban azt jelenti, hogy az általunk átvett, előkészített, de a járás hatáskörébe tartozó ügyiratokat elviszi, konkrét ügyintézést nem végez.

Szociális ellátásokkal kapcsolatban hozott határozatok esetében fellebbezés ez évben nem volt.

Minden évben elvégezzük a Központi Statisztikai Hivatal által előírt jelentési kötelezettségeket.

2016-ban a M tételes, átfogó helyszíni ellenőrzéssel vizsgálta:
· Hegyesd község falugondnoki szolgálat;
· Sáska község falugondnoki szolgálat;
· Vigántpetend község falugondnoki szolgálat;
részére 2015 évben biztosított költségvetési normatíva felhasználását.
Fizetési kötelezettség megállapítását előíró ellenőrzési észrevétel nem volt.

Közfoglalkoztatás:
A közfoglalkoztatás bővítése, a pályázatok elkészítése, munkaszerződések, pályázatok elszámolása többletfeladatot jelentenek Hivatalunknak. A támogatások megállapítása ebben az évben is csak 2-3 hónapra történt, ezért folyamatosan adtuk be a kérelmeket. A Tapolcai Járási Hivatal Foglalkoztatási Osztályával munka kapcsolatunk jó. 

A közfoglalkoztatási kérelmet ebben az évben február végéig kellett beadni 2016. március 1-től-2017.február 28-ig tartó időszakra, elsősorban foglalkoztatást helyettesítő támogatásban részesülőket közvetített ki a Járási Hivatal Foglalkoztatási Osztálya. Az éves igényt kellett időszakokra bontani, hogy az önkormányzatok meghatározott időszakokban mennyi embert akarnak foglalkoztatni. A foglalkoztatás nyolc órás munkaviszonyban történik, a havi bruttó jövedelem 79.155,-Ft, a dolgozók bére 90, illetve 100 %-ban támogatott. 

Hegyesd Önkormányzat 1 alkalommal nyújtott be pályázatot közfoglalkoztatásra a Munkaügyi Központhoz, 1 fő lett alkalmazva, 8 órában, 4 hónap időtartamra, a szerződés 90%-ban támogatott volt. Nyári diákmunkásként 2 személy lett foglalkoztatva 1 hónapra.

Monostorapáti Önkormányzat 4 pályázattal 10 főt foglalkoztatott. Az elnyert támogatások 90 és 100% támogatást kaptak, teljes munkaidőben történő foglalkoztatásra. Park gondozó képzésen 3 fő vett részt. Jelenleg 7 fő dolgozik, 5 fővel 2017. február 28.-ig kötöttünk munkaszerződést. Közvetlen költségekre is pályázott az Önkormányzat, gépekre 253 ezer forintot kaptunk. Nyáron 3 diákot alkalmaztunk, 2 hónap időtartamra, 100% támogatással.

Sáska Önkormányzata 2 pályázattal, 2 főt foglalkoztatott 2016 évben, teljes munkaidőben. 

Kapolcs község Önkormányzata a következők szerint foglalkoztatja a dolgozóit:
2015. november 3-2016. június 30-ig 2 fő, az ő szerződésük nem szűnt meg, mert két hónapig képzésben vesznek részt, a jogviszonyuk 2016. november 30-ig tart.
2016. március 1-től-2017. február 28-ig 2 fő, 2016. május 1-oktőber 31-ig 4 fő 2 fő dolgozik.
Ebben az évben is volt lehetőség diákmunkások foglalkoztatására, az önkormányzatnál júliusban 1 fő, augusztusban 2 fő dolgozott 6 órás munkaviszonyban, júliusban még 2 diákot 4 órában alkalmazott az önkormányzat.

Taliándörögd község Önkormányzata a következők szerint foglalkoztatja a dolgozóit:
2015. november 3-2016. június 30-ig 2 fő, a szerződés nem szűnt meg, két hónapig az egyik dolgozó képzésben vesz részt, a jogviszonya 2016. november 30-ig tart, a másik dolgozó nem vállalta a képzést, ezért az ő jogviszonya június 30-al megszűnt.
2016. március 1-2017.február 28-ig 1 fő, 2016. március 16-2017.február 28-ig 1 fő, 2016. március 16-május 31-ig 1 fő, 2016. június 1-november 30-ig 5 fő.
Diákmunkában júliusban 2 főt foglalkoztatott az önkormányzat 6 órában, a bruttó bérük 83.250,-Ft volt.

Vigántpetend község Önkormányzata a következők szerint foglalkoztatja a dolgozóit:
2016. március 1-2017.február 28-ig 1 fő, április 1-május 31-ig 1 fő, március 16-2017.február 28-ig 1 fő, március 16-augusztus 31-ig 1 fő, március 16-május 31-ig 1 fő, szeptember 1-november 30-ig 1 fő.
Diákmunkában 1 főt alkalmazott az önkormányzat augusztusban hat órás munkaviszonyban.


A közfoglalkoztatottak, teljes munkaidőben 79.155,-Ft-ért kötelesek dolgozni, amennyiben megtagadják a munkát, kiesnek a szociális ellátásból. Sajnos a foglalkoztatottakkal elég sok probléma van.

Az Egészségbiztosítási Pénztár felé az ápolási díjban részesülőkről kell jelentést készítenünk a változást követő 10 napon belül.
Tüdőszűrő vizsgálatot ez évben nem szerveztek.

Hagyatéki ügyintézés: 

Elhalt személy hagyatékának, pót-hagyatékának felvétele, a szükséges mellékletek elkészítése, majd az illetékes közjegyző részére történő megküldése a hivatal hatáskörébe tartozik. Ebben az évben sajnos nagyon sok haláleset történt, 23 esetben volt hagyatéki eljárás, 5 esetben pót-hagyatéki eljárás: Monostorapáti községben 11, Hegyesden 1, Kapolcson 3, Vigántpetenden 5, Taliándörögdön 6, Sáskán 2 esetben került sor hagyatéki leltár felvételére, illetve a hagyatékhoz kapcsolódó adó-és értékbizonyítvány kiállítására. Vidéki elhalt személy hagyatéki eljárásához, végrehajtási, gyámhivatali eljárás lefolytatásához szükséges adó- és értékbizonyítvány kiállítására Monostorapáti községben 10, Kapolcson 9, Taliándörögdön 10, Vigántpetenden 5, Hegyesden 4, Sáska községben 3 esetben került sor.
  
Népesség nyilvántartás:
2014. januárja óta, a lakcímváltozások rögzítésére a Járási Okmányirodában és a hivatalunkban is lehetőség van. Hivatalunk Kapolcs község vonatkozásában 11 alkalommal, Monostorapáti község vonatkozásában 52 alkalommal, Sáska község vonatkozásában 3 alkalommal, Kapolcs község vonatkozásában 10 alkalommal, Hegyesd község vonatkozásában 1 alkalommal, Taliándörögd község vonatkozásában 17 alkalommal vezetett át lakcímváltozást.  A Helyi Vizuál program – amit hetente frissítenek – nagyon sokat segít, hogy meg tudjuk állapítani egyáltalán jogosultak vagyunk-e valamilyen kérelem elbírálására (pl. az illetőnek van-e lakóhelye, tartózkodási helye a településen).

A községekben lévő utcák és házszámok nyilvántartása is számítógépen történik egy országos központi rendszerhez kapcsolódóan. Az országos adatbázist folyamatosan frissítjük, karbantartjuk. A tervek szerint 2015. januártól ez a rendszer úgy változott volna, hogy az ország valamennyi településére vonatkozóan hozzáférhetünk az adatokhoz, sőt több egyéb hivatal – pl. a Földhivatalok is – betekinthetnek a rendszerbe – de ez sajnos még mindig nem valósult meg.

Kereskedelmi igazgatás, szálláshely engedélyek és nyilvántartások, telephelyengedélyek:
Kereskedelmi igazgatással kapcsolatos hatásköröket továbbra is ellátjuk. 
Monostorapátiban 12 kereskedelmi egység működik a Postával együtt. 
Hegyesd községben  kereskedelmi egység nincs, 
Sáskán sajnos az üzlet bezárt és nincs kereskedelmi egység a településen. 
Kapolcs községben 4 kereskedelmi egység van, 
Vigántpetenden 3 kereskedelmi egység, ebből egy időszakosan van nyitva. 
Taliándörögdön 5 kereskedelmi egység működik, a Postával együtt.
2016.évtől létrehozták az országos kereskedelmi nyilvántartást, mely a Zalaegerszegi Kormányhivatalhoz tartozik. A változásokat elektronikus úton rögzítjük a rendszerben.
A Művészeti Napokra Kapolcson 78 kereskedelmi vállalkozás jelentkezett be, Taliándörögdön 5 fő, / vendéglátósok, élelmiszert árusítók/ akik részére engedélyt adtunk ki.
A szakhatóságokkal egyeztettünk, részükre adatokat szolgáltattunk.

Egyéb szálláshely:
Monostorapátiban 31 fő rendelkezik engedéllyel. Hegyesden 2 fő foglalkozik szállásadással.
Sáskán 3 fő.
Kapolcson 22 fő, 1 megszűnt.
Vigántpetenden 7 fő. 
Taliándörögdön 22 fő, 1 megszűnt, 1 kérte a nyilvántartásba vételét. 
A Művészetek Völgye rendezvény idejére, Kapolcson 2 ideiglenes kemping  létesítésére kértek engedélyt.
 A szállásadók nyilvántartása mindegyik község honlapjára feltöltésre került.
Az 57/2013.(II.27.) Kormányrendelet alapján a telepengedélyezési eljárás visszakerült Hivatalunkhoz. Telepengedély kiadására 1 esetben került sor Taliándörögdön



Földművelésügyi igazgatás, állattenyésztés

Vadkárbecslési eljárás kezdeményezésére Monostorapátiban 1 esetben került sor, ez az ügy eljáró hatóság kijelölésével még folyamatban van. 
Az állatok védelméről és kíméletéről szóló 1998. évi XXVII. tv.  módosítása 2012. január 1-től  ismét előírja az önkormányzati feladatként az ebek  összeírását, melyet három évenként kell elvégezni. Az ebek összeírása mind a hat településen megtörtént.  Az új állatvédelmi törvény előírja, az állatorvosoknak, hogy minden vizsgálat elején ellenőrizzék a kutya transzponderét, vagyis a chip meglétét. A chipezett állatok és gazdáik adatait mostantól kötelező egy országos adatbázisban nyilvántartani, az ide való regisztráció elvégzése az állatorvos kötelezettsége.  
Az idei évben is sor került az összevezetéses eb oltásra, mind a hat településen. Az oltás lebonyolításában, megszervezésében segítettünk az oltásra kijelölt állatorvosnak.  Monostorapátiban 131 db, Kapolcson 61 db, Vigántpetenden 48 db, Sáskán 55 db, Hegyesden 26 db, Taliándörögdön 98 eb lett beoltva.  Továbbra is gondot okoz a kóbor kutyák elhelyezése, az állatmenhelybe történő szállításig a raktár mellett készített kennelben tartjuk az állatokat. Rendszeresen felszólítjuk az eb tulajdonosokat a kutyatartás szabályainak betartására. 
A bejelentkezett méhészek száma Monostorapátiban 4, Hegyesden 2 fő, Taliándörögdön 2 fő. Összesen 12 vándorméhész jelentkezett be az év folyamán. 
Évek óta először méhbetegséget észleltek Zalahalápon, így 20 km-es körzetben méhzárlatot rendeltek el, erről a méhészeket értesítettük.
Ugyancsak évek óta először méhekre veszélyes szer permetezésére adtak ki engedélyt – erről is kiküldtük az értesítést.
Gombamérgezés megelőzéséről szóló felhívást is közzétettünk a községekben.
A növényvédelemről szóló 2000. évi XXXV. tv. alapján a külterület növényvédelmi, parlagfű elleni védekezés ellenőrzése a Körzeti Földhivatalhoz, a belterület ellenőrzése pedig a jegyző hatáskörébe tartozik. A jegyző köteles hatósági eljárást kezdeni azon földhasználókkal szemben, akik elmulasztották a növényvédelmi kötelezettségüket teljesíteni. Eljárás megindítására Sáskán 1, Kapolcson 4, Hegyesden 1 és Monostorapátiban 4 esetben került sor. 
Változott a falugazdász ügyfélfogadása. 2016. január 1-től minden szerdán 13 – 15 óráig Borbély-Kiss Barbara a mezőgazdasági támogatásokkal kapcsolatban nyújt segítséget. Mivel az őstermelők, családi gazdálkodók bejelentéseit, adatváltozásait csak számítógépen lehet rögzíteni, illetve módosítani, a településeken már nem tartanak ügyfélfogadást. A gazdálkodók Tapolcán tudják ügyeiket intézni. 
2014 szeptemberétől minden kedden Némethné Kopházi Valéria hegybíró tart ügyfélfogadást a Monostorapáti Közös Önkormányzati Hivatal nagytermében 8-12 óráig. 

A hirdetményi úton való közlemények kifüggesztéssel kapcsolatos teendői, 2013. december 15-vel kezdődően, a 2014-es évvel folytatólagosan nagymértékben változtak. Az adás-vétellel kapcsolatban keletkezett iratokat 60 napra, míg a haszonbérleti szerződéseket 15 napra kell kifüggeszteni az illetékes önkormányzat hirdetőtábláján, ezzel egyidejűleg a közös Önkormányzat székhelyén Monostorapátiban is. 2009. évtől elektronikusan a Kormányzati Portálon is közzé kell tenni a hirdetményeket, melyekhez 2014. márciusától az adás-vételi szerződést, scannelve - az érintett felek (eladó-vevő) személyes adatait olvashatatlanná téve - hozzá is kell csatolni. A 2015-ös jogszabályi változások miatt, a kifüggesztéssel kapcsolatos iratok jóváhagyását/megtagadását követően, a Magyar Agrár-, Élelmiszergazdasági és Vidékfejlesztési Kamara Veszprém Megyei Elnökségének (továbbiakban: helyi földbizottságként eljáró szerv) állásfoglalását, 5 napra kell kifüggeszteni, illetve az adás-vétel érintettjeit - eladó(k), vevő(k), elfogadó jognyilatkozatot tevő(k) - tértivevényes levél formájában értesíteni kell, az ügyintézési határidő mindössze 3 nap. Mivel a földekkel kapcsolatos kifüggesztésnek már anyagi vonzata nincs, így a Hivatal kiadásai elég magasak lettek. Adott esetben akár 2-3.000,- Ft postaköltséget jelent egy-egy adás-vétel lebonyolítása!! Az idei évben szeptemberrel bezárólag összesen: 213 esetben kértek kifüggesztést. Monostorapáti községben 19 adás-vétel, a hegyesdi ingatlanokra vonatkozólag 6 adás-vétel, 1 haszonbérlet, Kapolcs esetében 4 adás-vétel, 2 haszonbérlet, Vigántpetenden 37 adás-vétel, 1 haszonbérlet, Taliándörögd községben 16 adás-vétel, és Sáska községben 34 adás-vétel, és 1 haszonbérlet esetében.

Az idei évben elővásárlási jogosultságával 4 személy élt, összesen 8 esetben. A helyi földbizottságként eljáró szerv által megküldött elutasító állásfoglalások ellen, összesen 25 esetben érkezett kifogás.
Egyéb közlemények, hirdetmények kifüggesztésére 92 alkalommal került sor (ingatlan árverés, végrehajtási ügyek; ismeretlen lakcím miatti megkeresés; rendőrségi, bírósági ügyek). 

Pénzügyi igazgatás:

Az adóhatóság hatáskörébe tartozik a kommunális, iparűzési adó, talajterhelési díj és a gépjárműadó előírása, beszedése, jövedelemadó, késedelmi pótlék, mulasztási birság behajtása, továbbá az idegen helyről kimutatott tartozás behajtása, melynek nagyobb részét közlekedési szabálysértések, közigazgatási bírságok be nem fizetése teszi ki.  2016. október 20-i állapot szerint az adóbevételek alakulása az alábbiak szerint alakult:

	
	Monostorapáti
	Hegyesd
	Sáska

	Helyi adóknál az adózók száma:
	722 fő
	127 fő 
	176 fő

	Módosított folyó évi előírás:
	48.946.271 Ft
	3.905.068 Ft
	6.859.777 Ft

	Befizetés
	41.189.633 Ft
	3.329.753 Ft
	5.299.333 Ft

	Hátralék:
	7.756.638 Ft
	575.315 Ft
	1.560.444 Ft

	Teljesítés:
	84,2 %
	85,3 %
	77,3 %




	
	Kapolcs
	Taliándörögd
	Vigántpetend

	Helyi adóknál az adózók száma:
	426 fő
	592 fő 
	234 fő

	Módosított folyó évi előírás:
	10.380.163 Ft
	14.479.329 Ft
	3.099.380 Ft

	Befizetés
	8.187.687 Ft
	11.639.180 Ft
	2.596.325 Ft

	Hátralék:
	2.192.476 Ft
	2.840.149 Ft
	503.055 Ft

	Teljesítés:
	78 %
	80 %
	83 %



Monostorapátiban az építményadó teljesítés 76,9 %-os, magánszemélyek kommunális adója 67 %-os, iparűzési adó teljesítés 97,3 %-os. Lényeges az elmaradás a talajterhelési díjnál, a befizetés teljesítése 1,5 %-os, valamint a késedelmi pótléknál is, a teljesítés 6,4 %-os. 
Hegyesden a magánszemélyek kommunális adója 83 %-os, iparűzési adó teljesítés 95,9 %-os. Lényeges az elmaradás a késedelmi pótléknál, a teljesítés 5 %. Talajterhelési díj befizetés az év során még nem történt.
Sáskán a magánszemélyek kommunális adója 70,9 %-os, iparűzési adó teljesítés 85 %-os, talajterhelési díj befizetés még nem történt az év során, késedelmi pótlék befizetés teljesítése 5,9 %. 
Kapolcson az építményadó teljesítés 32 %-os, magánszemélyek kommunális adója 73 %-os, iparűzési adó teljesítés 90 %-os, késedelmi pótléknál a teljesítés 10 %-os. 
Vigántpetend a magánszemélyek kommunális adója 73 %-os, iparűzési adó teljesítés 88 %-os, a késedelmi pótléknál a teljesítés 20 %-os. 
Taliándörögdön az építményadó teljesítés 100 %-os, magánszemélyek kommunális adója 80 %-os, helyi iparűzési adó teljesítés 67 %-os, késedelmi pótléknál, a teljesítés 10 %-os. 
A befolyt gépjárműadó összegét 2013. január 1-től meg kell osztani. Az adó 60 %-a az állami költségvetés bevétele, 40 %-a marad az önkormányzatnál. 

	
	Monostorapáti
	Hegyesd
	Sáska

	Gépjárműadónál az adózók száma:
	336 fő
	64 fő 
	100 fő

	Módosított folyó évi előírás:
	6.716.549 Ft
	1.234.190 Ft
	1.721.024 Ft

	Befizetés
	5.188.308 Ft
	1.027.984 Ft
	1.321.110 Ft

	Hátralék:
	1.528.241 Ft
	206.206 Ft
	399.914 Ft

	Teljesítés:
	77,2 %
	83,3 %
	76,8 %





	
	Kapolcs
	Taliándörögd
	Vigántpetend

	Gépjárműadónál az adózók száma:
	214 fő
	434 fő 
	116 fő

	Módosított folyó évi előírás:
	2.635.638 Ft
	10.447.509 Ft
	1.039.064 Ft

	Befizetés
	2.346.149 Ft
	5.836.375 Ft
	807.463 Ft

	Hátralék:
	289.489 Ft
	4.611.134 Ft
	231.601 Ft

	Teljesítés:
	89 %
	56 %
	77 %


 
A tartozások összege 2016-ban csökkent, a befizetések teljesülésének aránya minden településen emelkedett az elmúlt évekhez viszonyítva. A hátralékok leküzdése érdekében többen kértek és kaptak részletfizetési kedvezményt, így több éves kintlévőségeket sikerült rendezni. A behajtási eljárások is egyre eredményesebbek, mivel az adóalanyok döntő többsége rendelkezik végrehajtható jövedelemmel. 
Az adóhatóság a továbbiakban is élni fog a törvények adta lehetőségekkel a települések adópolitikájának érvényesítése érdekében.

A Hivatalunk látja el a hat település mellett a Közös Fenntartású Napközi Otthonos Óvoda valamint a Taliándörögdi Napköziotthonos Óvoda gazdálkodási, pénzügyi és munkaügyi feladatait is. 
A Monostorapáti Közös Önkormányzati Hivatal elkészíti az önkormányzatok gazdasági programját, költségvetési koncepcióját, megalkotta a költségvetési rendelettervezetet. Az elfogadott költségvetésről információt szolgáltat a negyedéves, féléves, háromnegyed-éves, éves beszámolókon kívül havonta, minden hó 20-ig az államháztartási törvényben meghatározottak alapján, mely előírja a késedelmes teljesítés szankcióit is. Az adatszolgáltatások minden önkormányzat és intézmény esetében határidőben hibátlanul feladásra kerültek az erre kialakított adatszolgáltató rendszerben, ezzel is biztosítva a naprakész könyvelést.
Gondoskodik a költségvetési szervek pénzellátásáról. Elkészíti a költségvetés végrehajtásáról szóló beszámolót. Évente rendszeresen elvégezzük a leltározást.
Analitikus nyilvántartásokat felfektettük / lakásbérleti díj, lakásépítési támogatás, kölcsöntörlesztések, szociális kölcsönök, gondozási díj/.
Az állóeszközöket nyilvántartjuk, az értékcsökkenéseket átvezetjük, biztosítjuk az ingatlanvagyon-kataszter és a főkönyvi kivonat egyezőségét.
9 házipénztárt vezetünk.  A bérgazdálkodással kapcsolatos feladatokat ellátjuk.
Az átutalások banki terminálon keresztül történnek, ez az OTP-vel, Budapesttel való összeköttetést jelenti internetes kapcsolattal. A rendszerben a 3 település 4 bankszámlával és ehhez tartozó 30 alszámlával rendelkezik. Lehetőség van a számlaforgalmak napi és visszamenőleges megtekintésére. Az átutalások, pénzmozgás gyorsabbá vált. 
Kapolcs, Vigántpetend és Taliándörögd községek, valamint a Taliándörögdi Napköziotthonos Óvoda a Kinizsi Takarékszövetkezetnél vezetik számláikat, szintén terminál segítségével.
Sor került az Ingatlankataszter-leltár felfektetésére, és értékbecslésére. 


Lakásgazdálkodás:

A lakásépítés, vásárlás, felújítás során nyújtott lakástámogatás visszafizetésére vonatkozólag nyilvántartást vezetünk.
Eddig folyósított támogatásokat Monostorapátiban 16 fő, Hegyesden 1 fő,  Kapolcson 7 fő, Taliándörögdön 3 fő törleszti, vannak sajnos olyan személyek, akiket állandó jelleggel figyelmeztetni kell a fizetési kötelezettségükre, hátralékuk jelentős, a kölcsönt nem tudják fizetni. Bevétel növelése érdekében az önkormányzat tulajdonát képező lakásokat bérbe adtuk. 
Monostorapáti önkormányzat lakótelkei elfogytak, egy telek van a Radnóti utca végén.   Hegyesden sincs lakótelek. Kapolcson 2, Vigántpetenden 15 lakótelek áll az önkormányzat rendelkezésére.   

Helyi lakáscélú támogatást szintén szerződésbe kell foglalni, ebben az évben Monostorapátiban  2 fő kérte támogatás megállapítását. A támogatás bejegyzésre kerül az ingatlan-nyilvántartásba, amennyiben a támogatást kiegyenlítik, úgy a jelzálogjog törléséről intézkedünk. Ebben az évben 5 esetben jártunk el ilyen ügyben Monostorapátiban. Hegyesden nem volt. Taliándörögdön 3 fő kapott első lakáshoz jutás jogcímen vissza nem térítendő támogatást.

Kommunális igazgatás 

A települési folyékony hulladék a szennyvízhálózaton keresztül érkezik a szennyvíztisztító telepre. Azok a személyek, akik nem kötöttek rá a hálózatra vállalkozóval szállíttatják el a szennyvizet.  Még mindig vannak olyan személyek, akik a csatornahálózatra nem kötöttek rá, annak ellenére, hogy talajterhelési díj mértéke 2012. február 1-től 3600,-Ft/m3 –re emelkedett.  
Munkaügyi feladatok:
Köztisztviselők, közalkalmazottak és közcélú foglalkoztatás keretében felvett dolgozók alkalmazásával kapcsolatos feladatokat ellátjuk. A munkaügyi feladatok ellátása a Magyar Államkincstár internetes Központi Irányítási Rendszere /KIRA/ segítségével történik.



Ügyiratkezelés:

2016. október 31-ig főszámon iktatott ügyirat száma: 3559, alszámon iktatott ügyiratok száma 2049, összesen 5608.

Polgárvédelem, honvédelmi igazgatás:

A polgárvédelemről szóló 1996. évi XXXVII. tv. alapján mind a 6 településre vonatkozóan elkészültek a települések tervei. Minden önkormányzatnak van Veszélyelhárítási terve, Megalakítási Terve Mozgósítási Terve, illetve minden évben a rendkívüli téli időjárási viszonyok esetére vonatkozó intézkedési tervet kell elkészíteni. A meglévő terveket minden év február 28-ig kell aktualizálni, át kell vezetni a változásokat. A korábbi katasztrófavédelmi igazgatási feladatokat ellátó kolléganők -Bati Istvánné és Márvány Gyuláné- nyugdíjazása miatt ezt a feladatot Szaller Zoltánné vette át, aki ez év szeptember hónapban részt vett az Ajkai Katasztrófavédelmi Igazgatóság szervezésében egy felkészítő tanfolyamon, és októberben sikeres vizsgát tett,  közbiztonsági referens végzettségről kapott bizonyítványt. 
  

Képviselő-testültek működésével kapcsolatos feladatok:

Képviselő-testületek működését az SZMSZ. szabályozza. Jogszabályi előírásnak megfelelően 5 nappal előtt kiküldjük az előterjesztéseket, melyet a honlapokon is közzé tesszük, elektronikusan megküldjük a Veszprém Megyei Kormányhivatalnak, valamint a rendeleteket feltöltjük a nemzeti jogszabálytárba.  2016. október 31-ig települések alábbiak szerint üléseztek, és hoztak döntéseket:

Monostorapáti: 23 ülés  101  határozat  6   rendelet, együttes ülés: 3  társulási tanács ülés:   2
Hegyesd:  	    8 ülés    38  határozat   5  rendelet , együttes ülés: 3  társulási tanács ülés   2
Kapolcs:            13 ülés   74  határozat   5  rendelet, együttes ülés:  3  társulási tanács ülés    2
Vigántpetend:     9 ülés   45 határozat    6  rendelet, együttes ülés:   3  társulási tanács ülés    2
Taliándörögd:   11 ülés   45 határozat    5   rendelet, együttes ülés:   3  Nem tagja az óvodai társ.
Sáska:                16  ülés 108  határozat   5 rendelet , együttes ülés: 6  Zalahalápi Óvodafenntartó Társulás tagja 3 társulási tanács ülésen vettek részt, és hoztak döntéseket. 

Összesen: 80 testületi ülésre került sor, 411 határozatot hoztak, 32 rendeletet alkottak a képviselő-testületek.  Az ülések számából is látható, hogy az ülések előkészítése, azokon történő részvétel, döntések végrehajtása nem kis feladatot jelent. 	 

Egyéb feladatok:

Bevételek növelése érdekében pályázatokat szerkesztünk, nyújtunk be. Ebben az évben is több pályázatot készítettünk, illetve más pályázatírók igényei szerint készítettük el a pályázatokat alátámasztó dokumentációt.

Pályáztunk a VM. Önkormányzat által kiírt „Tiszta, virágos Veszprém megyéért” versenyhez csatlakoztunk Monostorapáti község esetében. Monostorapáti elismerésben  részesült.

A Roma Nemzetiségi Önkormányzat feladatalapú finanszírozására is benyújtottuk a pályázatot, Monostorapáti 283.338 Ft, Kapolcs 180.300 Ft támogatásban részesült. 
Pályáztunk a Monostorapáti óvoda étkező felújítására, orvosi rendelő felújítására, utak fejújítására. A pályázat nem részesült támogatásban.

Hegyesd község önkormányzata pályázott az adósságkonszolidációban részt nem vett önkormányzatok fejlesztési támogatása keretében a művelődési  ház felújítására. A pályázat elbírálása folyamatban van.

Monostorapáti és Vigántpetend község önkormányzata vis maior pályázatot nyújtott be a 2016. 07. 13-i viharkárra. A pályázat elbírálása folyamatban van.

Taliándörögdön  pályázatot nyújtottunk be az önkormányzati fejlesztések jogcímen belterületi utak felújítás céljából, az elbírálás folyamatban van. Az érdekeltségnövelő pályázaton a Közösségi Ház nyílászáróinak cseréjéhez kértünk támogatást, azonban az elnyert támogatás a kért összegnek töredéke volt, ezért a település lemondott a támogatásról. Pályáztunk az adósságkonszolidációban részt nem vett önkormányzatok fejlesztési támogatása keretében is a belterületi utak felújítására. Idén is pályáztunk a szociális tűzifa támogatásra. A pályázatok elbírálása folyamatban van.
Kedvező elbírálást kapott Sáska község önkormányzata a Közművelődési érdekeltségnövelő pályázaton, melynek támogatói okiratát már meg is kaptuk, 188.000.-ft. támogatásban részesült az önkormányzat. 
Taliándörögd, Kapolcs és Vigántpetend konzorciumban pályázott a taliándörögdi orvosi rendelő felújítására és a kapolcsi védőnői helyiség kialakítására. Monostorapáti, Taliándörögd, Kapolcs és Vigántpetend szintén közösen pályázott turisztikai fejlesztésekre. Nagyvázsony, Pulával, Vigántpetenddel, Kapolccsal, Taliándörögddel, Monostorapátival nyújtott be pályázatot napelem park létesítésére. Ezeket a TOP pályázatokat külsős pályázatírók készítették, de Hivatalunk igény szerint szolgáltatott adatot, szerzett be különböző engedélyeket, készített kimutatásokat, szöveges elemzéseket. 
Munkánkkal jelentős mértékben hozzájárultunk a pályázatok sikeres beadásához, településeink fejlődése érdekében.
                           
Tisztelt Képviselőtestület!

Kérem, beszámolómat szíveskedjenek megvitatni és elfogadni.


Monostorapáti, 2016. november 2.

                                                                                                        
    T a k á c s Lászlóné 
									  jegyző
Határozati javaslat

